ล็อคดาวน์ภูเก็ต! ห้ามเข้า-ออก 1 เดือน คุมเข้ม “โควิด-19” เริ่มวันนี้-30 เม.ย.
ผู้ว่าฯภูเก็ต สั่งล็อคดาวน์! ห้ามเข้า-ออก 1 เดือน คุมเข้ม "โควิด-19" เริ่มวันนี้-30 เม.ย.
ผู้ว่าฯภูเก็ต สั่งล็อคดาวน์! ห้ามเข้า-ออก 1 เดือน คุมเข้ม "โควิด-19" เริ่มวันนี้-30 เม.ย.
30 มี.ค. 2563

นายภัคพงศ์ ทวิพัฒน์ ผู้ว่าราชการจังหวัดภูเก็ต ออกประกาศจังหวัดภูเก็ต ฉบับที่ 11 /2563 แจ้งปิดช่องทางเข้า-ออกจังหวัดภูเก็ต บริเวณด่านตรวจท่าฉัตรไชย และช่องทางเข้า-ออกทางน้ำ ทั้งระหว่างจังหวัดและระหว่างประเทศ มีผลตั้งแต่ 00.01 น. ของวันที่ 30 มี.ค. – 30 เม.ย. 63 ดังนี้
ปิดช่องทางบก ด่านท่าฉัตรไชย โดยห้ามยานพาหนะทุกชนิด และบุคคลเข้า-ออก จนกว่าจะมีการประกาศเปลี่ยนแปลงเป็นอย่างอื่น ยกเว้นพาหนะสำหรับการขนส่งเครื่องอุปโภคบริโภค แก๊สหุงต้ม น้ำมันเชื้อเพลิง วัสดุก่อสร้าง เครื่องมือแพทย์ รถฉุกเฉินทางการแพทย์ รถของทางราชการ รถขนส่งพัสดุและสิ่งพิมพ์
ทั้งนี้ ผู้ได้รับอนุญาตยกเว้ยหรือผ่อนผัน ต้องปฏิบัติตามคำสั่งของเจ้าพนักงานควบคุมโรคติดต่ออย่างเคร่งครัด
ปิดช่องทางเรือ ระหว่างประเทศ/จังหวัด โดยห้ามเรือทุกชนิดและบุคคลเข้า-ออก ยกเว้นเรือบรรทุกสินค้า เครื่องอุปโภคบริโภค เรือกู้ชีพและขนส่งเครื่องมือแพทย์ เรือของทางราชการ
ทั้งนี้ ผู้ควบคุมเรือและเจ้าหน้าที่ประจำเรือ ซึ่งจำเป็นต้องลงจากเรือ ต้องผ่านกระบวนการคัดกรองตามมาตรการป้องการโรคติดต่อ
สำหรับบุคคลซึ่งได้รับการยกเว้น หรือผ่อนผัน ต้องมีใบรับรองแพทย์ที่ยืนยันว่ามีสุขภาพเหมาะสมต่อการเดินทาง ซึ่งได้รับการตรวจรับรอง หรือ ออกให้ในระยะเวลาไม่เกิน 72 ชั่วโมง
